Xalqaro shartnomalarni tasdiqlash to‘g‘risida

“O‘zbekiston Respublikasining xalqaro shartnomalari to‘g‘risida”gi O‘zbekiston Respublikasi Qonunining 22-moddasiga muvofiq:
 1. 2021-yil 5-oktabr kuni Toshkent shahrida imzolangan quyidagi xalqaro shartnomalar:
 O‘zbekiston Respublikasi Hukumati bilan Turkmaniston Hukumati o‘rtasida tovar aylanmasini ko‘paytirish va xo‘jalik yurituvchi subyektlar o‘rtasida o‘zaro manfaatli sheriklik aloqalarini kengaytirish to‘g‘risidagi bitim;
 O‘zbekiston Respublikasi Hukumati bilan Turkmaniston Hukumati o‘rtasida O‘zbek-Turkman chegaraoldi savdo zonasi — Savdo markazi faoliyatini tashkil etish va tartibga solish to‘g‘risidagi bitim tasdiqlansin.
 2. O‘zbekiston Respublikasi Investitsiyalar va tashqi savdo vazirligi mazkur xalqaro shartnomalarni amalga oshirish yuzasidan mas’ul vakolatli organ etib belgilansin.
 3. O‘zbekiston Respublikasi Tashqi ishlar vazirligi O‘zbekiston Respublikasi tomonidan mazkur xalqaro shartnomalarning kuchga kirishi uchun zarur bo‘lgan davlat ichki tartib-taomillari bajarilganligi hamda ularni amalga oshirish uchun mas’ul bo‘lgan davlat organi belgilanganligi to‘g‘risida Turkmaniston tomoniga tegishli bildirishnoma yuborsin.
 4. O‘zbekiston Respublikasi Vazirlar Mahkamasi hamda tegishli vazirlik va idoralar rahbarlari mazkur xalqaro shartnomalar kuchga kirgandan keyin O‘zbekiston Respublikasining majburiyatlari bajarilishi ustidan belgilangan tartibda nazoratni ta’minlasin.
 5. O‘zbekiston Respublikasi Investitsiyalar va tashqi savdo vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida Vazirlar Mahkamasiga takliflar kiritsin.
 6. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.